สวัสดีค่ะ คือได้กินอาหารเข้าไปและปวดท้องมากเกิดอาการท้องเสียถ่ายเหลวไปหลายรอบ หลังจากท้องเสียได้มีอาการมึนๆหัวนิดหน่อยแต่เกิดอาการหนาวสั่นมากๆๆและปวดหัว ตอนนี้กินเกลือแร่อยู่ค่ะแต่ยังคงมีอาการหนาวสั่นมากๆอยู่
สวัสดีค่ะ การถ่ายเหลวหลายครั้ง ปวดท้อง หากเพิ่งเป็นมาไม่กี่วัน ถือเป็นอาการท้องเสีย (อุจจาระร่วง) แบบเฉียบพลัน ซึ่งอาจเกิดจากอาหารเป็นพิษ หรือ ลำไส้อักเสบแบบเฉียบพลับ จากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาดในบางราย นอกจากจะมีท้องเสีย อาจมีอาการคลื่นไส้ อาเจียน ท้องอืด เบื่ออาหาร อ่อนเพลีย เหนื่อย เวียนหัว และอาจมีไข้ได้ ซึ่งก็จะทำให้มีหนาวสั่นได้ในเบื้องต้นควรพยายามดื่มน้ำสะอาดให้มาก และดื่มน้ำเกลือแร่ร่วมด้วย สำหรับอาหาร ควรทานอาหารเฉพาะอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก อาจยิ่งทำให้ถ่ายมากขึ้นนอกจากนี้ อาจทานคาร์บอนเพื่อช่วยในการดูดซึมสารพิษ และการที่มีหนาวสั่น ซึ่งแสดงว่ามีไข้ ก็ควรทานยาลดไข้ เช่น พาราเซลตามอล เป็นต้น ทั้งนี้ หากลักษณะอุจจาระเป็นมูก แนะนำให้ทานยาปฎิชีวนะฆ่าเชื้อร่วมด้วย เช่น นอร์ฟลอกซาซิน (norfloxacin) เป็นต้นแต่หากอาการปวดท้องเป็นมาก หรือยังมีการถ่ายอุจจาระปริมาณมาก หลายครั้ง จนร่างกายเริ่มขาดน้ำ เช่น มีปากแห้ง ตาลึก ปัสสาวะออกน้อย หัวใจเต้นเร็ว เป็นต้น ก็ควรรีบไปพบแพทย์เพื่อรักษาค่ะ